stanford-oval/wikipedia huggingface dataset:
אודם (סרט)
צוות השחקנים

| שם השחקן/ית | שם הדמות | הערות |
| --- | --- | --- |
| קלרה חורי | לארה |  |
| נטלי עטייה | אינעם |  |
| זיו ויינר | לארה הצעירה |  |
| מורן רוזנבלט | אינעם הצעירה |  |
| עופר חיון | בועז | חייל |
| גל לב | גדי | חייל |
| דניאל קלטג'ירוני | מייקל |  |
| טליאסין נייט | ג'יימס |  |
יהודה לייב פיין

תמונת הרב פיין שנשלחה על ידו לבתו שרה (פיין) פרידמן בשנת 1929 בהיותה כבר בארץ ישראל, ברכתו לבתו מופיעה על התמונה
הרב יהודה לייב פיין (תרכ"ט, 1869 - כ"ב בתמוז תש"א, 17 ביולי 1941) היה רבה של סלונים בתקופה שבין שתי מלחמות העולם, חבר מועצת גדולי התורה באירופה וסגן נשיא אגודת הרבנים בפולין. נספה בשואה.
תולדותיו

בן הרב שבתי ופייגה פיין. למד בישיבות סלבודקה, איישישוק ופוניבז' שבליטא. היה מתלמידי הרב מאיר שמחה כהן מדווינסק. נישא לדבורא-הנא, בת הגביר יעקב קונציפוביץ.
בשנת תרנ"ה (1895) התמנה כרב בעיירה פייסוצ'נה שבליטא. בשנת תרנ"ט (1899) עבר לכהן כרב בקופישוק הסמוכה. בשנת תרס"ו (1906) התמנה כרבה של אושמינה שבבלארוס במקומו של הרב מרדכי רוזנבלט, והקים בה ישיבה קטנה. בתקופת מלחמת רוסיה יפן ומלחמת העולם הראשונה עסק רבות בסיוע לפליטים היהודים. בשנת תרע"ט (1919) נפטרה אשתו ממחלת הטיפוס, בעת שהגישה עזרה לחולים ופליטים באושמינה. כעבור זמן נישא לפרומה-חיה רוגוב.
בשנת תר"פ (1920) נבחר כרבה של סלונים, לאחר כהונתו של הרב מרדכי רוזנבלט. כיהן בתפקידו במשך כעשרים שנה, בתקופה שבין שתי מלחמות העולם. בכנסייה הגדולה השנייה של אגודת ישראל, שהתקיימה בווינה בשנת תרפ"ט (1929), נבחר כסגנו של נשיא אגודת הרבנים בפולין הרב מנחם מנדל אלתר. כמו כן כיהן כחבר מועצת גדולי התורה של אגודת ישראל. היה פעיל מאוד בנושאים היהודיים הציבוריים ונודע כנואם וכדרשן.
בשנות השלושים היה מראשי הלוחמים במאבק על השחיטה הכשרה בפולין. היה פעיל בוועד הקהילה של סלונים ודאג לפליטים שבאו לעיר מהשטחים שנכבשו בידי הגרמנים בספטמבר 1939. ערך בסתר בביתו חופות וקידושין.
ב-17 ביולי 1941 יצא מביתו אל נקודת האיסוף בעירו סלונים במטרה לדבר עם הממונים הנאצים שיחוסו על קבוצה ובה כאלף וחמש מאות מיהודי העיר שרוכזה במקום. הוא הועלה על אחת המכוניות בדרכו האחרונה, יחד עם כל הקבוצה. כל בני משפחתו, בהם אשתו ושמונת ילדיו, נספו בשואה. כל כתבי היד שלו ובהם חידושיו על התורה והתלמוד, שכללו חיבור מיוחד על ספר המצוות לרמב"ם, אבדו בשואה.
בנו, הרב שבתי פיין, היה רבה של בליצה שבמחוז וילנה. בנו הוא הרב ראובן פיין.
אודות המוניטין

| --- | --- |
כרזת הסרט
כרזת הסרט
 בימוי:  יורם כסלו
 הופק בידי:  חיים מקלברג
 תסריט:  יורם כסלו
 עריכה:  זוהר סלע
 שחקנים ראשיים:  אסי דיין אפרת בן צור נירו לוי
 מוזיקה:  בועז אבני
 צילום:  נמרוד חירם
 מדינה:  ישראל ישראל
 הקרנת בכורה:  2001
 משך הקרנה:  90 דקות
 שפת הסרט:  עברית
 דף הסרט ב־IMDb
אודות המוניטין הוא סרט קולנוע ישראלי שיצא לאקרנים בשנת 2001 בכתיבה ובימוי של יורם כסלו, עם אסי דיין, אפרת בן צור ונירו לוי בתפקידים הראשיים.
זה סיפור על במאי כושל שפעם היה לו מוניטין שמתבקש לכתוב ולביים סרט ועל שתי דמויות שהוא נפגש במסגרת עבודתו על הסרט.
הסרט הוקרן בפסטיבל הקולנוע ירושלים.
אסי דיין היה מועמד לפרס אופיר לשחקן הראשי הטוב ביותר בטקס פרסי אופיר לשנת 2000.
תקציר העלילה

רפי דימה (אסי דיין) היה במאי קולנוע בעל מוניטין. כעת הוא גר לבדו בדירה מעופשת מוקף בבקבוקי אלכוהול וישן רוב הזמן. זה שבע שנים לא יצר שום סרט, אשתו התאבדה והוא זנח את בתו וגם את חברתו ריקי (אסי לוי).
מי שמטפל בו הוא ידידו הכירורג יוסי (יצחק חזקיה) שמכור לסמים ועליו לשאוף סם לפני כל ניתוח כי שידיו יפסיקו לרעוד. הוא מצייד את רפי במשככי כאבים אך מצבו של רפי מידרדר.
דגן לב (אלון דהן) הוא מפיק כושל וצולע. הוא מדדה לדירתו של רפי ומצליח בקושי לעורר אותו ולהציע לו לכתוב ולביים סרט עם מקדמה שמנה ממשקיע רוסי. דגן מצליח לשכנע את המשקיע כי כדאי להשקיע ברפי שיש לו מוניטין מסרטיו הקודמים.
סוניה (אפרת בן צור) היא צעירה נאה שמטפלת בסבתה (דוידה קרול). אחיה נפל בקרב והוריה (שפרה מילשטיין ושמואל וולף) מתעללים בה נפשית ומקוננים על שהיה עליה למות במקומו של אחיה החייל.
יכין (נירו לוי) הוא ילד קיבוץ שאמו (עירית פרנק) הביאה אותו למורה לפסנתר (ולדימיר פרידמן) שקבע שהוא גאון ועליו להקדיש את עצמו למוזיקה. התנהגותו בקיבוץ הייתה קיצונית למרות מאמציו של מורהו (יוסף כרמון) והוא עזב את הקיבוץ והצטרף לחבורת עבריינים שבראשם עבריין מבוגר (אריק משעלי) שעוסקים בפריצות וגניבות. בלילות הוא מנגן במועדון לילה ומלווה ביחד עם נגן קונטרבס (אלי מגן) את אריק לביא ששר את "ניגון עתיק" של אלתרמן וזעירא.
סוניה מותקפת ברחוב על ידי ארבעה עבריינים שמנהיגם (רפי אמזלג) מנסה לאנוס אותה. במקרה עובר שם רפי ומנסה להציל אותה והם חובטים בו קשות. יכין מגיע למקום עם אקדח ויורה בעבריין וחבריו נמלטים.
סוניה מטפלת ברפי ומתאהבת בו וזה משמש חומר לתסריט שהוא כותב. הוא נפגש גם עם יכין במסעדה אבל הפגישה מופרעת על ידי שוטרים ברשות מוני (לירון לבו) שיורים ופוצעים אותו ורפי צונח ומת במסעדה כשסוניה לידו.
צוות השחקנים

| שם השחקן/ית | שם הדמות | הערות |
| --- | --- | --- |
| אסי דיין | רפי דימה | במאי סרטים |
| אלון דהן | דגן לב | מפיק |
| אפרת בן צור | סוניה |  |
| יצחק חזקיה | ד"ר יוסי | כירורג |
| נירו לוי | יכין | פסנתרן |
| מיכאל כורש | חבר של ד"ר יוסי |  |
| שמואל וולף | אבא של סוניה |  |
| שפרה מילשטיין | אמא של סוניה |  |
| דוידה קרול | סבתא של סוניה |  |
| עירית פרנק | אמא של הפסנתרן |  |
| ולדימיר פרידמן | מורה לפסנתר |  |
| עירית פרנק | אמא של יכין |  |
| אריק משעלי | עבריין |  |
| אמנון פישר | מיכאל | עבריין |
| רפי אמזלג | עבריין |  |
| יוסף כרמון | מורה בקיבוץ |  |
| אריק לביא | זמר | בתפקיד עצמו |
| אסי לוי | ריקי | בת זוג לשעבר של רפי |
| לירון לבו | שוטר |  |
אבנים (סרט)

| --- | --- |

כרזת הסרט
 בימוי:  רפאל נג'ארי
 הופק בידי:  מרק רוזנבאום, איתי תמיר, ג'אופרה גריסון
 תסריט:  רפאל נג'ארי
 עריכה:  גודפרואה פוריי
 שחקנים ראשיים:  אסי לוי אורי גבריאל דני שטג
 מוזיקה:  נתניאל מישאלי
 צילום:  לורן ברונה
 מדינה:  ישראל ישראל
 חברת הפקה:  טרנספקס הפקות סרטים, BVNG Productions 
 חברה מפיצה:  טרנספקס הפקות סרטים, Sophie Dulac Distribution 
 הקרנת בכורה:  2004
 משך הקרנה:  110 דקות
 שפת הסרט:  עברית
 סוגה:  סרט דרמה 
 מקום התרחשות:  תל אביב-יפו 
 תקציב:  3,780,000 ש"ח
 הכנסות:  1000 צופים בישראל
 דף הסרט ב־IMDb
 
אבנים הוא סרט קולנוע, קופרודוקציה ישראלית - צרפתית משנת 2004 בבימויו של רפאל נג'ארי, עם אסי לוי, אורי גבריאל ודני שטג בתפקידים הראשיים.
התסריט נכתב על ידי רפאל נג'ארי וזה סרטו הראשון בעברית. במרכז העלילה אישה שאינה מרוצה מחיי משפחתה ומעבודתה ומחליטה להסיר אבן מליבה ולהתחיל חיים חדשים לאחר שחברתה הטובה נהרגה מאבן שהושלכה עליה ועל קברה הונחו אבנים בהלווייה - מכאן שם הסרט.
הסרט שודר בערוץ הטלוויזיה הצרפתי TV5 והוא עוסק בסיפורה של בחורה ישראלית צעירה אשר פיגוע חבלני משבש את שיגרת חייה. הסרט זכה בפרס הסרט הטוב ביותר בפסטיבל הקולנוע והטלוויזיה Tout Ecran בז'נבה, ובציון לשבח בפסטיבל הקולנוע הים תיכוני במונפלייה, בפסטיבל סביליה לקולנוע אירופי ובפסטיבל טוקיו פילמס 2004. .אסי לוי הייתה מועמדת לפרס השחקנית הטובה ביותר של האקדמיה האירופית לקולנוע, על תפקידה בסרט.
תקציר העלילה

מיכל שמי (אסי לוי) היא אישה כבת 35, נשואה לשמואל (דני שטג) ואם לילד קטן, נתי (מתנאל זיו). היא עובדת כרואת חשבון במשרד לראיית חשבון של אביה, מאיר אהרון (אורי גבריאל).
שמואל הוא בעל משרד לתיווך ונמצא רוב הזמן בעבודה, דבר שפוגע בזוגיות שלהם. מיכל מוצאת מאהב בשם יוני (גרא סנדלר) ומנהלת למעשה חיים כפולים. היא מצוברחת כל הזמן ומעשנת בשרשרת. היא מאחרת תמיד להוציא את נתי מהגן והגננת נחמה (פלורנס בלוך) מבחינה במצוקתה ורוצה לעזור לה אך מיכל לא נפתחת לפניה.
מאיר שייך לקהילה של יהודים תימנים דתיים שמקיימים בשכונה בית כנסת וישיבה קטנה שבראשה עומד הרב עוזרי (גבי עמרני). לשכונה מגיעים הרב גבאי (שאול מזרחי) ועוזרו גבריאל (אלי אלטוניו). גבאי רוצה להגדיל את קהילת המאמינים ולבנות בית כנסת וישיבה גדולים. בעזרת מאיר הוא מקים עמותה שמדווחת על מספר גדול של תלמידים פיקטיביים. מאיר משתף אתו פעולה על מנת שהמקום יהיה על שם אשתו המנוחה. מיכל מתנגדת לזה בתוקף ובעיקר היא מתעבת את גבאי שמעיר לה כל פעם שאינה מכסה את ראשה.
בפעם אחת כשהיא ממהרת לפגישת אהבים עם יוני בכיכר אתרים מתברר לה שהיה שם פיגוע טרור וישנם נפגעים. היא ממהרת לאיכילוב והרופאה (סנדרה שונוולד) מגלה לה כי יוני נהרג. זה מדכא יותר את מיכל ולאחר טקס חנוכת בית הישיבה החדש היא ממהרת הביתה, מסירה את הבגדים הצנועים, לובשת חולצה ומכנסי ג'ינס ומשוטטת בחוף תל אביב עד למחרת בבוקר.
כשהיא חוזרת בבוקר ורוצה לישון, מחכים לה בעלה ואביה, מטיחים בה דברים קשים ושמואל אף סוטר לה. היא נוטלת את נתי ונוסעת לביתה של נחמה, מודיעה לה שעזבה את הבית ונחמה משכנת אותם בדירתה.
מיכל מחליטה כעת לפנות לעורך הדין גור (יצחק חזקיה) והוא מדריך אותה איך להגיש תביעה נגד העמותה. גבאי נעצר וחוקרים פושטים על המשרד של מאיר. בחורי הישיבה ובראשם גבריאל מתחילים להציק לה. הם מגיעים גם לגן הילדים וכשנחמה יוצאת לקראתם הם זורקים לעברה אבן שפוגעת בראשה והיא נהרגת.
מיכל משתתפת בהלוויה ופוגשת שם את אביה מאיר. כולם מניחים אבנים על הקבר הטרי של נחמה.
צוות השחקנים

| שם השחקן/ית | שם הדמות | הערות |
| --- | --- | --- |
| אסי לוי | מיכל שמי |  |
| דני שטג | שמואל שמי |  |
| אורי גבריאל | מאיר אהרון | אבא של מיכל |
| פלורנס בלוך | נחמה | גננת |
| שאול מזרחי | הרב גבאי | מושבניק |
| גבי עמרני | הרב עוזרי |  |
| מתנאל זיו | נתי שמי | בנה של מיכל |
| גרא סנדלר | יוני פרץ | מאהב של מיכל |
| אלי אלטוניו | גבריאל | עוזר של הרב גבאי |
| יצחק חזקיה | עו"ד גור |  |
| שרה אדלר | לילי | סייעת לגננת |
| ראובן דיין | שמעון | פקיד במשרד של מאיר |
| סנדרה שונוולד |  | רופאה |
פרס איגוד מבקרי הקולנוע האמריקאי לבמאי הטוב ביותר

| --- | --- |

הזוכה בפרס לשנת 2023, כריסטופר נולאן
 מיקום הטקס:  לוס אנג'לס 
 מדינה:  ארצות הברית
 תקופת הפרס:  1995–הווה (כ־30 שנה)
 המספר הרב ביותר של זכיות:  אלפונסו קוארון, סם מנדס, מרטין סקורסזה וסטיבן ספילברג (2)
 המספר הרב ביותר של מועמדויות:  סטיבן ספילברג (9)
 www.criticschoice.com
 
פרס איגוד מבקרי הקולנוע האמריקאי לבמאי הטוב ביותר הוא אחד מהפרסים הניתנים לבמאי קולנוע הפועלים בתעשיית הקולנוע על ידי איגוד המבקרים בטקס פרסי איגוד מבקרי הקולנוע האמריקאי. הפרס הוענק לראשונה למל גיבסון על "לב אמיץ" בשנת 1995. עד שנת 2000 הוצג רק הזוכה, מאז שנת 2001, קבוצה של מועמדים מוכרזת מדי שנה.
רק ארבעה במאים קיבלו את הפרס יותר מפעם אחת, אלפונסו קוארון, סם מנדס, מרטין סקורסזה וסטיבן ספילברג, עם שתי זכיות כל אחד. ספילברג גם מחזיק בשיא המועמדויות בקטגוריה עם תשעה. קתרין ביגלו, קלואי ז'או וג'יין קמפיון הן הנשים היחידות שזכו בפרס.
שיאני זכיות ומועמדויות

| #> זכיות | במאי> זכיות | סרטים> זכיות |
| --- | --- | --- |
| 2 | סטיבן ספילברג | להציל את טוראי ריאן (1998) ‏•‏‏ תפוס אותי אם תוכל / דו"ח מיוחד (2002) |
| 2 | מרטין סקורסזה | הטייס (2004) ‏•‏‏ השתולים (2006) |
| 2 | אלפונסו קוארון | כוח משיכה (2013) ‏•‏‏ רומא (2018) |
| 2 | סם מנדס | אמריקן ביוטי (1999) ‏•‏‏ 1917 (2019) |
מועמדויות
| 9 | סטיבן ספילברג | להציל את טוראי ריאן (1998) ‏•‏‏ תפוס אותי אם תוכל / דו"ח מיוחד (2002) ‏•‏‏ מינכן (2005) ‏•‏‏ סוס מלחמה (2011) ‏•‏‏ לינקולן (2012) ‏•‏‏ גשר המרגלים (2015) ‏•‏‏ העיתון (2017) ‏•‏‏ סיפור הפרברים (2021) ‏•‏‏ הפייבלמנים (2022) |
| 7 | מרטין סקורסזה | כנופיות ניו יורק (2002) ‏•‏‏ הטייס (2004) ‏•‏‏ השתולים (2006) ‏•‏‏ הוגו (2011) ‏•‏‏ הזאב מוול סטריט (2013) ‏•‏‏ האירי (2019) ‏•‏‏ רוצחי פרח הירח (2023) |
| 4 | קלינט איסטווד | מיסטיק ריבר (2003) ‏•‏‏ מיליון דולר בייבי (2004) ‏•‏‏ מכתבים מאיוו ג'ימה (2006) ‏•‏‏ אינוויקטוס (2009) |
| 4 | דייוויד פינצ'ר | הסיפור המופלא של בנג'מין באטן (2008) ‏•‏‏ הרשת החברתית (2010) ‏•‏‏ נעלמת (2014) ‏•‏‏ מאנק (2020) |
| 4 | כריסטופר נולאן | האביר האפל (2008) ‏•‏‏ התחלה (2010) ‏•‏‏ דנקרק (2017) ‏•‏‏ אופנהיימר (2023) |
| 3 | רון הווארד | נפלאות התבונה (2001) ‏•‏‏ סינדרלה מן (2005) ‏•‏‏ פרוסט/ניקסון (2008) |
| 3 | ג'יימס קמרון | טיטניק (1997) ‏•‏‏ אווטאר (2009) ‏•‏‏ אווטאר: דרכם של המים (2022) |
| 3 | דמיאן שאזל | לה לה לנד (2016) ‏•‏‏ האדם הראשון (2018) ‏•‏‏ בבילון (2022) |
| 3 | אלכסנדר פיין | דרכים צדדיות (2004) ‏•‏‏ היורשים (2011) ‏•‏‏ נשארים לחג (2023) |
| 3 | גרטה גרוויג | ליידי בירד (2017) ‏•‏‏ נשים קטנות (2019) ‏•‏‏ ברבי (2023) |
| 3 | דני וילנב | המפגש (2016) ‏•‏‏ חולית (2021) ‏•‏‏ חולית: חלק שני (2024) |
| 2 | פיטר ג'קסון | שר הטבעות: אחוות הטבעת (2001) ‏•‏‏ שר הטבעות: שיבת המלך (2003) |
| 2 | טים ברטון | סיפורי דגים (2003) ‏•‏‏ סוויני טוד: הספר השטן מרחוב פליט (2007) |
| 2 | האחים כהן | ארץ קשוחה (2007) ‏•‏‏ אומץ אמיתי (2010) |
| 2 | דני בויל | נער החידות ממומביי (2008) ‏•‏‏ 127 שעות (2010) |
| 2 | אנג לי | הר ברוקבק (2005) ‏•‏‏ חיי פיי (2012) |
| 2 | קתרין ביגלו | מטען הכאב (2009) ‏•‏‏ כוננות עם שחר (2012) |
| 2 | טום הופר | נאום המלך (2010) ‏•‏‏ עלובי החיים (2012) |
| 2 | פול גרינגראס | טיסה 93 (2006) ‏•‏‏ קפטן פיליפס (2013) |
| 2 | דייוויד או. ראסל | אופטימיות היא שם המשחק (2012) ‏•‏‏ חלום אמריקאי (2013) |
| 2 | רידלי סקוט | גלדיאטור (2000) ‏•‏‏ להציל את מארק וואטני (2015) |
| 2 | אלחנדרו גונסלס איניאריטו | בירדמן (2014) ‏•‏‏ האיש שנולד מחדש (2015) |
| 2 | מל גיבסון | לב אמיץ (1995) ‏•‏‏ הסרבן (2016) |
| 2 | אלפונסו קוארון | כוח משיכה (2013) ‏•‏‏ רומא (2018) |
| 2 | סם מנדס | אמריקן ביוטי (1999) ‏•‏‏ 1917 (2019) |
| 2 | קוונטין טרנטינו | ממזרים חסרי כבוד (2009) ‏•‏‏ היו זמנים בהוליווד (2019) |
| 2 | ספייק לי | שחור על לבן (2018) ‏•‏‏ הזהב של נורמן (2020) |
| 2 | גיירמו דל טורו | צורת המים (2017) ‏•‏‏ סמטת הסיוטים (2021) |
| 2 | באז לורמן | מולין רוז' (2001) ‏•‏‏ אלביס (2022) |
| 2 | מרטין מקדונה | שלושה שלטים מחוץ לאבינג, מיזורי (2017) ‏•‏‏ רוחות אינישרין (2022) |
| 2 | בראדלי קופר | כוכב נולד (2018) ‏•‏‏ המאסטרו (2023) |
| 2 | יורגוס לנתימוס | המועדפת (2018) ‏•‏‏ מסכנים שכאלה (2023) |
ראו גם

פרס באפט"א לבמאי הטוב ביותר
פרס אוסקר לבימוי הטוב ביותר
פרס גלובוס הזהב לבימוי הטוב ביותר
סבא טוביה - סיפורים כיד המלך

| --- | --- |
 בימוי:  עופר שפריר
 הופק בידי:  יעל צפיר
 תסריט:  עופר שפריר
 עריכה:  רונן ישראלסקי
 שחקנים ראשיים:  טוביה צפיר
 מוזיקה:  ליאורה שלזינגר
 צילום:  איציק חנית
 מדינה:  ישראל ישראל
 חברת הפקה:  מרגניות צפיר בע"מ
 חברה מפיצה:  הד ארצי
 שיטת הפצה:  ישירות לווידיאו 
 הקרנת בכורה:  1 באוגוסט 2004
 משך הקרנה:  47 דקות
 שפת הסרט:  עברית
 סוגה:  סרט לילדים, סרט קומדיה, סרט מוזיקלי
 סרט קודם:  מסיבה ביער עם סבא טוביה
 סרט הבא:  סיפורי התנ"ך עם סבא טוביה
 סרטים בסדרה:  מסיבה ביער עם סבא טוביה סיפורי התנ"ך עם סבא טוביה סיפורה של מדינה עם סבא טוביה
 
סבא טוביה - סיפורים כיד המלך הוא סרט טלוויזיוני הדי וי די וקלטת הווידאו השנייה של סבא טוביה.
תקציר העלילה

סבא טוביה מספר לנכדיו על מלכים מעניינים בסיפורים, שירים וריקודים, זה מכיוון שהם לא רוצים לישון.
שחקנים ודמויות

טוביה צפיר - סבא טוביה / המלך של חלם / המלך מידאס / צפרדע / המלך העירום / הסולטאן / המלך שמנדריק / שלמה המלך / קיסר סין / המלך אחשוורוש
ארז שפריר - זקן / עובד של מלך חלם / גוזמאי / ליצן / משרת של קיסר סין / המן
הגר נחום - עובדת של המלך של חלם / צפרדע / מראה / אשתו של הסולטן / ושתי
יניב אליהו - עובד של המלך של חלם / בדאי / חייט
מיטל סלקמון - צפרדע / אסתר המלכה
פיני קידרון - סבל / אופה
יונתן בן גל - עובד של המלך של חלם / שר המלך / מדען / מרדכי היהודי
מסקי שיברו סיון - מלכת שבא
אריאל ענבי - ליילה הנסיכה / דבורה
גל ענבי - נכדה / דמויות שונות
גל שפריר - נכד / דמויות שונות
אביב דורה - נכד
עדי בר לב - נכדה
תובל שפיר - עובד של המלך שמנדריק / ילד בסין
שירה צפיר - ילדה בסין
השירים והסיפורים בסרט

שיר פתיחה
המלך של חלם
המלך מידאס
הנרקיס מלך הביצה
בגדי המלך החדשים
הנסיכה והירח
המלך שמנדריק
שלמה המלך ומלכת שבא
הזמיר וקיסר סין
המלך אחשוורוש
מלך העולם
פינאלה מלכותי
ראו גם

מסיבה ביער עם סבא טוביה
סיפורי התנ"ך עם סבא טוביה
סיפורה של מדינה עם סבא טוביה
סיפורי התנ"ך עם סבא טוביה

| --- | --- |
 בימוי:  עופר שפריר
 הופק בידי:  יעל צפיר
 תסריט:  מירי מיירס
 עריכה:  רונן ישראלסקי
 שחקנים ראשיים:  טוביה צפיר
 מוזיקה:  ליאורה שלזינגר
 צילום:  איציק חנית, דניאל חנית, יניב רהב
 מדינה:  ישראל ישראל
 חברת הפקה:  מרגניות צפיר בע"מ
 חברה מפיצה:  הד ארצי
 שיטת הפצה:  ישירות לווידיאו 
 הקרנת בכורה:  1 באוגוסט 2005
 משך הקרנה:  42 דקות
 שפת הסרט:  עברית
 סוגה:  סרט לילדים, סרט קומדיה, סרט מוזיקלי
 סרט קודם:  סבא טוביה - סיפורים כיד המלך
 סרט הבא:  סיפורה של מדינה עם סבא טוביה
 סרטים בסדרה:  מסיבה ביער עם סבא טוביה סבא טוביה - סיפורים כיד המלך סיפורה של מדינה עם סבא טוביה
 
סיפורי התנ"ך עם סבא טוביה הוא סרט טלוויזיוני הדי וי די וקלטת הווידאו השלישית של סבא טוביה.
תקציר העלילה

סבא טוביה הולך עם נכדיו לספריה ומספר להם שירים וסיפורים על התנ"ך.
השחקנים והדמויות

טוביה צפיר - סבא טוביה / ספרנית / נוח / אברהם אבינו / משה רבינו / יצחק / הנחש / פרעה / מלך בבל / גולית הפלישתי / דמויות שונות
ארז שפריר - אדם / יעקב / עובד של מלך בבל / מלאך אלוהים / מצרי / שם
הגר נחום - חוה / יוכבד / רבקה / מצרית
יניב אליהו - לבן / מלאך אלוהים / עשו / חם / עובד של מלך בבל / מצרי
מיטל סלקמון - רחל / בת פרעה / אשתו של נוח
חן דנון זקס - שרה / לאה
גל ענבי - נכדה / דמויות שונות
גל שפריר - נכד / דמויות שונות
אביב דורה - נכד
דניאל לוי - נכדה
איתי ג'רופי - דוד
השירים והסיפורים בסרט

שיר פתיחה
הנחש מגן עדן
מה אכלו בימי התנ"ך?
תיבת נח
מגדל בבל
כיצד גרו בימי התנ"ך?
איך נסעו בימי התנ"ך?
באוהל אברהם
יעקב ועשו
ויאהב יעקב את רחל
מה עשו ילדים בימי התנ"ך?
דוד וגוליית
משה בתיבה
עשר המכות
נעשה ונשמע
ראו גם

מסיבה ביער עם סבא טוביה
סבא טוביה - סיפורים כיד המלך
סיפורה של מדינה עם סבא טוביה
מבצע ביצה

| --- | --- |

כרזת הסרט
 בימוי:  אלון גור אריה
 הופק בידי:  דפנה פרנר שי אינס עופר נעים משה אדרי לאון אדרי
 תסריט:  אלון גור אריה
 עריכה:  רועי רינת
 שחקנים ראשיים:  חיים אוסדון, ירון ברלד, שלומי קוריאט, יהורם גאון, דנה אברהם-סמו, טל מוסרי, אסף אשתר, מאי ז'פקו, לירון אורפלי, תומר שרון,
 מוזיקה:  שרון לוי
 צילום:  עידו ברלד
 מדינה:  ישראל ישראל
 חברת הפקה:  HOT
 חברה מפיצה:  סרטי יונייטד קינג
 הקרנת בכורה:  ישראל 4 באוגוסט 2017
 משך הקרנה:  94 דקות
 שפת הסרט:  עברית
 סוגה:  הרפתקאות, קומי ומוזיקלי
 דף הסרט ב־IMDb
מבצע ביצה הוא סרט הרפתקאות, קומי ומוזיקלי לכל המשפחה בבימויו של אלון גור אריה שכתב גם את התסריט. הסרט יצא ב-10 באוגוסט 2017, והפיקה אותו חברת סרטי יונייטד קינג.
הסרט מספר על ביצת נשרים נדירה מועברת מהספארי ברמת גן לשמורת גמלא שברמת הגולן. על המשימה מופקד חיים, טיפוס תמים שמעולם לא עזב את גבולות הספארי. במקביל, שני נוכלים מחליטים לחטוף את ביצת הנשרים הנדירה כדי להוסיף אותה לתבשיל הגמר בתוכנית הבישול בה הם מתחרים. כך מתחיל מרדף בלתי אפשרי אחרי הביצה המבוקשת.
הסרט צולם בספארי ברמת גן, בשמורת גמלא ובעידן 2000.
תקציר העלילה

מנהל הספארי, אריה (יהורם גאון) נרגש מאוד. זוג נשרים מקראיים והביצה הנדירה שלהם יועברו מהספארי ברמת גן לשמורת גמלא שברמת הגולן.
בינתיים, זוג הנוכלים קותי וצמח (ירון ברלד ושלומי קוריאט) ננזפים על ידי המנחה בתוכנית ריאליטי בישול, על כך שהם מתעצלים לחפש מרכיבים מקוריים למנות שלהם ומחבלים במנות המתחרים. הצמד מקבלם הזדמנות אחרונה, להביא משהו שמנחה התוכנית לא ראה מעולם בתוך תבשיל. השניים משכנעים את נויה (דנה אברהם-סמו), סגנית מנהל הספארי לעזור להם לגנוב את הביצה בתמורה לחלק מהפרס הגדול בתוכנית הגמר.
כשאלצ'ו, מנהל שמורת גמלא (אסף אשתר) ובתו בת העשר, בר (מאי ז'פקו), מגיעים לקחת את הנשרים צפונה, חטיפת הביצה משתבשת והביצה נשארת מאחור. מי שמוצא אותה הוא חיים, (חיים אוסדון). טיפוס תמהוני וטוב לב שגר בספארי מאז שהיה ילד. הוא אומץ על ידי אריה המנהל לפני שנים ומכונה בלעג על ידי נויה "המוגלי של רמת גן". למרות שניכר שהוא יודע לתקשר עם חיות יותר מכל עובד אחר, הוא לעולם לא יהפוך לעובד ספארי מן המניין. נויה הוגה מיד תוכנית חדשה: חיים, הטמבל יהיה זה שיוביל את הביצה האבודה לשמורת גמלא. אם יצליח – יגשים חלום ויהפוך להיות עובד ספארי. בפועל נויה מובילה את חיים היישר למלכודת שטומנים לו צמח וקותי. הם יגנבו את הביצה ויפלילו אותו. בר, הילדה שמצותתת לתוכנית, קופצת לג'יפ של נויה וחיים ומתחבאת בירכתיו.
מכאן מתחיל מסע מלא הרפתקאות בנופי ישראל, בו צמד הנוכלים קותי וצמח מנסים בתחבולות שונות לקחת את הביצה מחיים. בר הילדה, מסכלת את מזימותיהם פעם אחרי פעם. בעצירה הראשונה במרכז מסחרי, מתחיל מרדף שגורם לביצה להתגלגל לתוך חנות צעצועים גדולה. כשהמצב נראה אבוד, בר מפעילה רחפן שמחזיר את הביצה לידיו של חיים. חיים נעזר בבעלי חיים כדי לעכב את רודפיו. הוא מסביר לנויה שחיות מדברות עם מי שאומר להן את האמת, דבר שרוב בני האדם שכחו מזמן. חרטה מתחילה לכרסם בליבה של נויה.
כשחיים ונויה מגיעים למסעדת דרכים, קותי וצמח מתחפשים למלצרים ומנסים לחטוף את הביצה. בר דואגת לשבש את המהלך וניסיון חטיפת הביצה הופך לקרב חומוס שמחריב את המקום. השוטר עצמון שחוקר את המקרה מגלה שהחוטפים, מתחריו מתוכנית הבישול, יצאו לשמורת גמלא ברמת הגולן. הוא מחליט לצאת בעקבותיהם במסווה של חקירה משטרתית ולקחת את הביצה לעצמו.
קותי שולח את נויה לנקודת מפגש בגולן אבל בר דואגת לשנות את נתוני הג'י פי אס. נויה כמעט מצליחה לברוח עם הביצה אבל מחליטה ברגע האחרון להציל את חייו של חיים מבולדר שהתנתק מההר. בר בורחת עם הביצה ומכיוון שלמדה מחיים איך לדבר עם חיות, משכנעת ציפור ללכת להזהיר אותו מפני נויה. הציפור מלשינה לחיים שבפעם הראשונה בחייו, משקר כדי לבחון את כנותה של נויה. השניים נפרדים ובר ממשיכה עם חיים והביצה לשמורת גמלא. שם בוקע מהביצה גוזל.
קותי בוגד בחבריו וחוטף את הגוזל ואת בר. חיים, שעד כה לא עזב את גבולות הספארי, מנהיג את החבורה כולה במרדף אחרי קותי. נויה מחליטה לטפס על מפל גמלא, לדבר אמת ולשכנע את הנשרים לתפוס את קותי. הנשרים וחיים משיבים את הגוזל ובר החטופים להוריהם. חיים ונויה מאגפים את הפושעים משני העברים. הגוזל ובר חוזרים כל אחד להוריו וחיים מגשים את חלומו והופך רשמית לעובד ספארי.
דמויות

| דמות | שם השחקן/ית | תיאור הדמות |
| --- | --- | --- |
| חיים | חיים אוסדון | "המוגלי של רמת גן" שמעולם לא עזב את גבולות גן החיות. יוצא להשיב את הביצה הנדירה אל הוריה. |
| קותי | שלומי קוריאט | נוכל שרוקם את מזימת חטיפת הביצה כדי להוסיף אותה לתבשיל ולזכות בפרס הראשון בתוכנית בישול. |
| צמח | ירון ברלד | יד ימינו של קותי, שוליה טוב לב ולא מבריק בלשון המעטה. |
| אריה גור | יהורם גאון | מנהל של הספארי ברמת גן שאחראי על מבצע העברת הביצה לרמת הגולן. |
| נויה צוקרמן | דנה אברהם-סמו | סגנית מנהל הספארי, מצטרפת למסע לכדי לבגוד בחיים ולהעביר את הביצה לאויביו. |
| כפיר עצמון | טל מוסרי | רב שוטר, מתחרה בתוכנית בישול במטרה לעזוב את המשטרה ולפתוח מסעדה עם אשתו. |
| אלצ'ו | אסף אשתר | מנהל שמורת גמלא, מגונן על בתו, אוהב שירי ארץ ישראל ומשחקי מילים. |
| בר | מאי ז'פקו | בתו של אלצ'ו, פקחית שמצליחה להערים על הנוכלים ולהציל שוב ושוב את הביצה מפניהם. |
| שף | תומר שרון | שף מאיים שמטיל את המשימה על משתתפי תוכנית הבישול |
| טילטיל | לירון אורפלי | מנהל חומוסייה שמנסה לשלוט בעסק אבל נקלע לקרב חומוס. |
פסקול

שרון לוי הלחין את המוזיקה המקורית לסרט.
הפסקול כולל 80 דקות של תזמורת סימפונית.
את שיר הנושא "לפרוש כנפיים" הלחין אלון גור אריה וביצעה אותו עדי כהן.
השיר מספר על הנשרים והביצה ברמת הגולן.
את המילים כתבו שי להב ואלון גור אריה.
הפקה

הסרט צולם ביולי 2016 במשך 16 ימי צילום.
הסרט משלב אפקטים מיוחדים כמו פיל וירטואלי, סלע ממודל מחשב שמוחץ רכב, בעלי חיים משולבים בסצנות עם שחקנים.
מכיוון שמפל גמלא סגור לכניסת בני אדם כדי לא להפריע לנשרים החיים במקום, דמותה של דנה אברהם-סמו הושתלה בעזרת מחשב מטפסת על המפל.
עיבודי תמונה רבים בשילוב הפקת פסקול תזמורתי גרמו לפוסט פרודקשן להתארך מעבר למקובל בסדר גודל כזה של הפקה.
הסרט הופק בשיתוף עם חברת הכבלים HOT, שהייתה שותפה ותיקה ליצירת קולנוע ישראלי.
סגנון ומחוות קולנועיות

הסרט משלב מחוות לקלאסיקות קולנועיות.
ירון ברלד וחיים אוסדון מנגנים בעזרת הרגליים על פסנתר רצפתי בדומה לסרט ביג בכיכובו של טום הנקס.
קרב החומוס הוא תשובה לקרבות עוגות קצפת בקומדיות סלאפסטיק הוליוודיות.
בדיחות ויזואליות כמו קרון הרכבת שנפרד מהקרונות הן מחווה לגאגים בסרטיו של באסטר קיטון.
סצנת אי ההבנה בין יהורם גאון לטל מוסרי היא מחווה לסצנות דומות בסדרה קרובים קרובים.
אינרציה (סרט)

| --- | --- |
כרזת הסרט
כרזת הסרט
 בימוי:  עידן חגואל
 הופק בידי:  אלעד פלג, חגי ארד
 תסריט:  עידן חגואל, יפעת מקבי
 עריכה:  דפי פרבמן, איל סיבי, רון בן מאיר
 שחקנים ראשיים:  אילנית בן יעקב
 מוזיקה:  זואי פולנסקי
 צילום:  עידן ששון
 מדינה:  ישראל ישראל
 הקרנת בכורה:  2016
 משך הקרנה:  70 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
אינרציה הוא סרט קולנוע ישראלי משנת 2015 בכתיבה ובימויו של עידן חגואל, עם אילנית בן יעקב בתפקיד הראשי.
העלילה היא על אישה המתעוררת מחלום בלהות בו רצחה את בעלה, מגלה שהוא נעלם והיא נאלצת להמשיך בכוח ההתמד ולהתמודד עם המציאות של אישה בודדה.
הסרט הוקרן בפסטיבל ברלין 2016, במסגרת הפורום, ובפסטיבל הסרטים הבינלאומי חיפה וזכה בציון שבח בפסטיבל אוטופיה 2015.
הסרט צולם באתרים שונים בחיפה - שכונת נווה שאן, הכרמלית רכבל חיפה, נמל חיפה וחוף הים בחיפה.
תקציר העלילה

מירה סגל (אילנית בן יעקב) היא עקרת בית בת 40 המתגוררת עם בעלה בני (דודו ניב) בשכונת נווה שאנן בחיפה. בני עובד במכס בנמל חיפה. אין להם ילדים.
בוקר אחד היא מתעוררת בצעקה מחלום בלהות בו "הרגה" את בעלה ומגלה שבעלה יצא מוקדם מהרגיל לעבודה. ככול שמתקדם היום מתגנב בה החשד שמשהו אירע לבעלה. מודאגת, היא פונה למשטרה ומדווחת עליו כנעדר. בתחנה מעודדת אותה החוקרת (פלורנס בלוך) לחזור הביתה ולהמתין. החוקרת מביאה לה חסר בית (בני שיף) הדומה לתיאור של בני ומבטיחה להמשיך בחקירה.
אמה סלין (גליה ישי) מעודדת אותה אך המצב לא משתנה. היא תולה כרזות על בעלה הנעדר ללא תועלת. הימים הופכים לשבועות וחודשים, ומירה מבינה שעילה להסתגל למצב החדש בכוח ההתמד (אינרציה). היא מתידדת עם השכן גידי (עמי ויינברג) שמובטל זמן ממושך ונמצא בדיכאון שבסופו הוא מתאבד.
מירה מנסה למצוא עבודה ללא הצלחה ולבסוף עובדת כמלצרית במסעדה. בשיטוטיה בחיפה היא נפגשת במקס (מכרם חורי) שגם הוא בודד ולאחר לילה בדירתה הוא עוזב. היא אוספת את בגדיו של בני כדי למסרם לחנות בגדי יד שנייה של ויצו אבל המוכרת (ג'יטה מונטה) מסרבת לקבלם והיא לבסוף שורפת אותם.
לבסוף היא חוזרת לדירת ומגלה בכניסה לבית את בני כשהוא רעב ומוזנח. היא מכניסה אותו לדירה והוא אוכל ואחר כך מנמנם על הספה והם אינם מחליפים מילה.